Васькавічы (Слаўгарадскі раён)

Ва́ськавічы. Сустракаецца таксама варыянт Ва́ськевічы, Ва́скувічы, Васькаўка. ж. (, ) — вёска ў Слаўгарадскім раёне Магілёўскай вобласці. Уваходзіць у склад Васькавіцкага сельсавета.

 Геаграфія 
За 0,7 км на поўнач ад вёскі знаходзіцца Васькавіцкае радовішча даламітаў. Чатыры адорвені верхнедэвонскага ўзросту залягаюць у тоўшчы адкладаў сожскага зледзянення. Ва ўскрышы супескі, пяскі.

 Гісторыя 
Упершыню згадваецца ў 1555 годзе як сяло ў Прапойскай воласці. Назва паходзіць ад слова «воск». З канца XVIII стагоддзя належала Галіцыным і Алучынаўскаму і з'яўлялася цэнтрам бортніцтва.

 Насельніцтва 
 2011 год — 188 чалавек
 2010 год — 179 чалавек
 1999 год — 221 чалавек

 Інфраструктура 

У вёсцы працуе фельчарска-акушэрскі пункт і крама.

 Славутасці 
 Гарадзішча
 Курганны могільнік радзімічаў (X—XI стагоддзе)
 Магіла савецкага воіна, які загінуў у 1943 годзе

 Зноскі 

 Спасылкі 

 Наперад у мінулае
 Воінскае пахаванне

Катэгорыя:Васькавіцкі сельсавет
Катэгорыя:Населеныя пункты Слаўгарадскага раёна